ddrg/super_eurlex huggingface dataset:
1.4.

EHSV uznáva pridanú hodnotu a potrebu spoločných, komplexných a účinných konaní o azyle, ktoré sú v súlade s medzinárodnými dohovormi a právnymi zárukami, dôvery EÚ a členských štátov vyplývajúcej z konkrétnych mechanizmov solidarity a spravodlivo rozdelenej zodpovednosti/záväzkov. Návrh Komisie však neobsahuje takýto spoločný azylový systém – ktorý by bol komplexný, preukázal by solidaritu a spravodlivo rozdeľoval zodpovednosť medzi členské štáty. Do nariadenia o konaní o azyle by malo byť začlenené aj ustanovenie o solidarite, a to bezprostredne po preverovaní a s informatickou pomocou zo systému Eurodac. Ak nebude mať v ustanoveniach nariadenia o konaní o azyle „povinná solidarita“ formu „povinného premiestnenia“, alebo ak sa nevytvoria postupy, ktoré ľuďom umožnia požiadať o azyl v členských štátoch EÚ bez toho, aby museli prejsť hranice EÚ, nariadenie nebude v praxi funkčné. Zároveň by mali existovať stimuly a demotivačné faktory pre premiestnenie a v každom prípade by malo byť možné, aby sa postup podľa nariadenia o konaní o azyle vykonával aj v iných členských štátoch, a nie výlučne v krajine prvého vstupu.
3.5.

EHSV sa nazdáva, že iniciatíva Next Generation EU bola vypracovaná a prijatá v správnej forme a v správnom čase. Zabezpečením finančnej podpory zaistí oživenie hospodárstva a môže EÚ pomôcť, aby zo súčasnej krízy vyšla silnejšia a odolnejšia vďaka verejným investíciám do infraštruktúry, vzdelávania a opatrení na prekonanie klimatickej krízy. Treba však mať na zreteli, že úvery poskytnuté na financovanie programov v rámci Mechanizmu na podporu obnovy a odolnosti bude treba v budúcnosti splatiť. Komisia by sa vo svojom dokumente mohla zaoberať aj druhým scenárom financovania plánu, ktorý by zohľadňoval možné budúce krízy. EHSV však tiež uznáva, že na zabezpečenie hospodárskej, sociálnej a environmentálnej udržateľnosti pre budúce generácie sú potrebné verejné investície do infraštruktúry a vzdelávania. Zároveň je to základ na zaistenie prosperity, príjmov a konkurencieschopnosti z dlhodobého hľadiska.
1.3.

Kombinácia základných trendov a krízy spôsobenej koronavírusom by bez silnej politickej reakcie a reakcie v podobe finančnej podpory mohla oslabiť odolnosť európskeho mediálneho sektora a jeho demokratickú úlohu. EHSV sa spoločne s Komisiou obáva, že by to následne mohlo naštrbiť kultúrnu rozmanitosť a pluralitu médií v Európe, a víta záväzok Komisie k opatreniam, ktoré sa majú vykonávať v úzkej spolupráci s členskými štátmi, Európskym parlamentom, mediálnym priemyslom a so všetkými zainteresovanými stranami. EHSV by napriek tomu chcel zdôrazniť, že je prvoradé, aby členské štáty urobili všetko, čo je v ich silách, aby pretavili potenciál týchto opatrení na realitu, pričom budú spolupracovať na posilnení médií a demokracie.
6.4.

HERA by mala byť čisto verejnou organizáciou s jasným poslaním v oblasti verejného zdravia, nemala by sa spájať s oblasťami priemyselnej politiky a mala by byť pripravená konať nezávisle od farmaceutického priemyslu, a navrhovať riešenia v prospech verejného zdravia (napríklad v oblasti boja proti antimikrobiálnej rezistencii). Mala by mať primeraný rozpočet, ktorý zabezpečí nezávislé dlhodobé plánovanie. V právnych textoch, ktorými sa upravuje fungovanie HERA, by sa mala stanoviť primeraná cenová doložka.
1.9.

V poslednom desaťročí sa, žiaľ, stávame svedkami toho, ako značné množstvo skupín a organizácií otvorene preberá myšlienky, symboly a činy európskeho medzivojnového fašizmu. V poslednom desaťročí sa presunuli z okraja verejnej sféry do jej stredu, a to aj prostredníctvom mobilizácie na internete. Motivuje ich aj politický vývoj mimo Európy – vlády veľkých štátov, ktoré vo vnútornej a vonkajšej politike zaujímajú nacionalistické a konzervatívne postoje. Táto nová mobilizácia by sa mala náležite riešiť, a to nielen prostredníctvom legislatívnych a represívnych opatrení, ktoré by mohli prísť príliš neskoro, ale aj prostredníctvom priamych a ráznych opatrení na riešenie hlavných príčin pravicovej radikalizácie.
4.8.

Druhý pilier udržateľnej dopravy sa zameriava na dostupnosť alternatívnych druhov dopravy a v rámci multimodálneho prístupu na tento účel umožňuje výber spôsobu dopravy. Míľnikmi 4 až 8 sa stanovujú ciele do roku 2030 a do roku 2050 týkajúce sa výrazného posilnenia osobnej železničnej dopravy (zdvojnásobenie dopravy na vysokorýchlostných železniciach do roku 2030 a jej strojnásobenie do roku 2050) a nákladnej železničnej dopravy (zvýšenie o 50 % do roku 2030 a jej zdvojnásobenie do roku 2050). Stanovili sa aj ciele pre kolektívne cestovanie, vnútrozemskú vodnú dopravu a príbrežnú námornú dopravu, ako aj pre dosiahnutie 100 klimaticky neutrálnych miest do roku 2030.
1.4.

EHSV súhlasí s navrhovaným prístupom na prekonanie rozlišovania medzi prevádzkovateľmi základných služieb a poskytovateľmi digitálnych služieb, ktoré sa použilo v pôvodnej smernici o bezpečnosti sietí a informačných systémov (smernica NIS), ale poukazuje na to, že pokiaľ ide o rozsah pôsobnosti, mali by sa poskytnúť presnejšie a jasnejšie údaje na určenie toho, kto je povinný dodržiavať smernicu. Predovšetkým by sa mali presnejšie vymedziť rozlišovacie kritériá medzi „kľúčovými“ a „dôležitými“ subjektmi, ako aj požiadavky, ktoré sa majú splniť, aby sa zabránilo rozdielnym prístupom na vnútroštátnej úrovni, ktoré by viedli k prekážkam hospodárskej súťaže a voľného pohybu tovaru a služieb, ako aj riziku znevýhodnenia podnikov a ochromenia obchodu.
1.9.

EHSV zdôrazňuje, že pri realizácii akčného plánu digitálneho vzdelávania 2021 – 2027 je potrebné zabezpečiť účinný sociálny dialóg a konzultácie so zainteresovanými stranami, dodržiavanie a presadzovanie pracovných práv a informovanosť pracovníkov, konzultácie a účasť na rozvoji digitálnych zručností a podnikateľských zručností, najmä v rámci OVP, vzdelávania dospelých a odbornej prípravy zamestnancov s cieľom odstrániť nedostatky v zručnostiach, ktorým čelia spoločnosti. S odkazom na správu Dvora audítorov, so zámerom dosiahnuť cieľ Európskej komisie týkajúci sa zvýšenia podielu občanov vo veku od 16 do 74 rokov so základnými digitálnymi zručnosťami z 56 % v roku 2019 na 70 % v roku 2025 EHSV vyzýva na pridelenie konkrétnych súm v rámci budúcich programov EÚ, vymedzenie čiastkových cieľov a dôsledné posúdenie digitálnych zručností v neprestajne a rýchlo sa meniacom digitálnom prostredí.
4.2.1.

Vzhľadom na to, že agentúra eu-LISA nie je regulačnou agentúrou, EHSV sa domnieva, že v kapitole 2 navrhovaného nariadenia je potrebné venovať pozornosť transparentnosti rozhodovacieho procesu, zapájaniu členských štátov a ďalších príslušných zainteresovaných strán a potrebnej nezávislosti rozhodnutí, ktoré prijímajú orgány zapojené do jej riadenia. Napríklad a vzhľadom na to, že systém e-CODEX bude mať hlavnú skupinu potenciálnych používateľov, by sa mohla zahrnúť účasť právnikov na úrovni politiky a vykonávania s cieľom reagovať napríklad na potrebu zabezpečiť, aby systém e-CODEX podporoval rovnaké podmienky, pokiaľ ide o prístupnosť pre všetky zúčastnené strany, a spĺňal požiadavky právnikov. Odborníci zo súdno-právnej oblasti by preto mali byť systematicky zapojení a nemalo by sa s nimi len konzultovať.
1.4

EHSV sa zároveň nazdáva, že opatrenia na riešenie dôsledkov pandémie COVID-19 musia byť výnimočné a mnohé z nich by vzhľadom na bezprecedentnú situáciu spoločnej zdravotnej, hospodárskej a sociálnej krízy mali byť prioritné a naliehavé, a kladie si otázku, či by takéto opatrenia mali byť zahrnuté do programu pre spotrebiteľov, ktorý navyše podľa EHSV nedostatočne rieši súčasnú zložitú situáciu
2.6.3.

V súvislosti so súčasnou pandémiou COVID-19 EHSV podporuje výzvu mnohých poslancov Európskeho parlamentu a príslušných zainteresovaných strán na väčšiu transparentnosť, pokiaľ ide o dohody s výrobcami liekov o nákupe vakcín proti ochoreniu COVID-19. Transparentnosť je kľúčom k dôvere a akceptácii zo strany občanov EÚ, pokiaľ ide o imunizáciu proti vírusu. Nemalo by sa to vzťahovať iba na súčasné zmluvy o vakcínach, ale malo by to slúžiť aj ako nový rámec transparentnosti pre všetky budúce opatrenia v oblasti spoločného obstarávania.
1.7.

EHSV víta identifikáciu potenciálu pre Severné more, Baltské more, Stredozemné more, Čierne more, Atlantický oceán EÚ a ostrovy EÚ. Vzhľadom na možnosti, ktoré ponúka existujúca infraštruktúra v oblasti Severného mora, je pochopiteľné, že sa uprednostňuje vytváranie nových projektov v tejto oblasti. S cieľom zaručiť bezpečnosť dodávok energie, ako aj sociálnu a hospodársku súdržnosť v rámci EÚ však výbor zdôrazňuje, že primerané investície do veterných parkov na mori sú potrebné vo všetkých morských oblastiach EÚ.
3.9.

Treba mať na pamäti aj to, že keď sa nástroje umelej inteligencie zavedú na pracoviskách, Európska komisia musí stanoviť pravidlá na zintenzívnenie sociálneho dialógu a rokovaní prostredníctvom predchádzajúcich konzultácií so zástupcami zamestnancov a mala by podporovať zriadenie celoštátnych výborov, resp. monitorovacích stredísk na zavádzanie týchto nástrojov, do ktorých by boli zapojené všetky zainteresované subjekty: spotrebitelia, malé a stredné podniky, profesijné združenia, zástupcovia zamestnancov a organizovaná občianska spoločnosť.
4.10.

EHSV víta dôraz, ktorý sa kladie na rozvoj príslušných zručností na ochranu pred kybernetickými hrozbami vo všeobecnosti. Pre väčšinu európskych podnikov, a najmä malé a stredné podniky, však zostáva veľkým problémom v boji proti kybernetickobezpečnostným hrozbám narastajúci nedostatok zručností. EHSV sa domnieva, že tento nedostatok zručností možno riešiť len prostredníctvom celoeurópskeho nástroja pre kariérne možnosti v oblasti kybernetickej bezpečnosti, ktorý jednotlivcom pomôže identifikovať, budovať a rozvíjať kariérne možnosti v oblasti kybernetickej bezpečnosti zlepšením pochopenia vedomostí, zručností a schopností potrebných na to, aby mohli začať kariéru v oblasti kybernetickej bezpečnosti, preorientovať sa na ňu a napredovať v nej. Tento nástroj by mal zahŕňať aj osobitné programy, ktoré sa zaoberajú prístupnosťou a rozmanitosťou v kybernetickobezpečnostnom priestore. Úloha inštitúcií odborného vzdelávania a prípravy sa považuje za rozhodujúcu pre podporu celoeurópskeho nástroja pre kariérne možnosti v oblasti kybernetickej bezpečnosti. EÚ by sa okrem toho mala čoraz viac usilovať o spoločné výskumné iniciatívy (v rámci EÚ a mimo nej) s cieľom vyškoliť zručných a kvalifikovaných odborníkov v oblasti kybernetickej bezpečnosti inkluzívnym spôsobom vzhľadom na vývoj úlohy technológií pri vytváraní inkluzívnejšieho pracoviska a spoločnosti. Napokon by sa mali aktívne zvážiť opatrenia, ktorými by sa študenti a študentky motivovali k tomu, aby absolvovali univerzitné štúdium v oblasti kybernetickej bezpečnosti, a to poskytovaním štipendií na bakalárske, magisterské a postgraduálne štúdium kybernetickej bezpečnosti výmenou za službu v inštitúciách a agentúrach EÚ, ako aj vo verejných službách v krajinách EÚ po získaní diplomu.
4.2.1.

Na základe posúdenia potrieb zručností je potrebné pravidelne aktualizovať referenčné rámce pre odbornú prípravu a kvalifikáciu s cieľom predísť ich zastaraniu. Zručnosti týkajúce sa nových technológií a požiadaviek zelenej alebo digitálnej transformácie, ktoré urýchlila zdravotná kríza, si vyžadujú rýchle reakcie. V prípade ťažko dosiahnuteľných cieľových skupín by sa inovačné pedagogické postupy mali prispôsobiť prostredníctvom primeraných inkluzívnych metód. Princíp alternácie umožňuje kombinovať systémy odbornej prípravy a možnosti poskytovania odbornej prípravy podnikmi, ktoré do veľkej miery uľahčujú trvalé začlenenie do zamestnania na podporu rozvoja hospodárskych činností. I keď veľká väčšina zamestnávateľov riadne vykonáva svoju úlohu školiteľa v tejto alternačnej príprave, osobitná pozornosť by sa mala venovať predvídaniu a zákazu akéhokoľvek zneužívania v podobe obsadzovania produktívnych pracovných miest študentmi zapojenými do alternačnej odbornej prípravy bez toho, aby dostávali odmenu.
3.1.4.

EHSV poznamenáva, že zemepisné označenia predstavujú pre výrobcov EÚ jedinečný a hodnotný zdroj na čoraz liberalizovanejšom a konkurenčnejšom svetovom trhu. Systém EÚ na ochranu zemepisných označení má veľkú hospodársku hodnotu v odvetví poľnohospodárstva. Vo všeobecnosti systém funguje veľmi dobre, ochrana zemepisných označení sa však musí presadzovať napríklad prostredníctvom harmonizovaného kontrolného systému orgánov a spoločného vymedzenia potravinového podvodu. Obchodné dohody by sa takisto mali zameriavať na takéto konkrétne ochranné opatrenia. EHSV zdôrazňuje potenciál doplnenia harmonizovaného systému na ochranu zemepisných označení nepoľnohospodárskych výrobkov, ktoré predstavujú dôležitú súčasť miestnej identity. Miestnym výrobcom by to pomohlo úspešnejšie prezentovať ich kvalitné výrobky a malo by to ďalší pozitívny vplyv na menej rozvinuté regióny. Okrem toho by výrobcovia mali prospech zo zjednodušenia postupu prihlasovania.
4.1.1.

Vládne zhoda, že prechod na kritériá pre navrhovanie bezpečných a udržateľných chemikálií je spoločenskou a hospodárskou nevyhnutnosťou, aby sa uľahčila zelená a digitálna transformácia priemyslu EÚ. Bude to obrovská výzva, pričom potrebný výskum môže byť veľmi nákladný a prinesie určité konkurenčné výhody. Mohlo by to však viesť k stratám niektorých pracovných miest a k hospodárskym stratám, keďže nie všetky podniky by mohli byť schopné prispôsobiť sa a nie všetci pracovníci by sa mohli rekvalifikovať alebo si zvýšiť úroveň zručností. Pre dosiahnutie spravodlivej transformácie sú preto mimoriadne dôležité finančné a motivačné opatrenia s osobitným zreteľom na to, aby si pracovníci udržali svoje miesta alebo aby mali životaschopnú alternatívu, ako aj na podporu investícií a inovatívnych obchodných modelov.
1.13.

EHSV zastáva názor, že platformy majú dôležité údaje, ktoré by mohli využívať colné orgány, boli by však potrebné osobitné investície do softvéru informačných technológií, ako sú napríklad automatizované robotické systémy. Na zber údajov, ktoré by inak nepotrebovali, by sa im mali poskytnúť finančné prostriedky. EHSV však víta súčasnú revíziu úloh a povinností elektronických trhov, ktorú robí Komisia.
EHSV sa domnieva, že návrh je v súlade s víziou a strategickými cieľmi Únie, pokiaľ ide o akčný plán zameraný na dosiahnutie ďalšieho pokroku v colnej únii, aby sa z nej stala silná a moderná colná únia (Taking the Customs Union to the Next Level – an Agenda for Action for a strong and modern Customs Union) , ako aj oznámenie Komisie Rozvíjanie colnej únie EÚ a jej riadenia .
1.3.

EHSV je presvedčený, že v záujme dosiahnutia cieľov stratégie pre rovnosť LGBTIQ osôb sa táto stratégia musí zosúladiť s ďalšími európskymi stratégiami, aby sa jej dodala medziodvetvová perspektíva, a to napríklad so stratégiou v oblasti práv obetí, stratégiou pre rodovú rovnosť, s akčným plánom EÚ proti rasizmu, so stratégiou v oblasti práv osôb so zdravotným postihnutím a stratégiou v oblasti práv dieťaťa.
3.3.3.

Táto európska harmonizácia by bola prospešná pre všetky zúčastnené strany: zvýšila by sa bezpečnosť spotrebiteľov a znížilo by sa riziko predávkovania a voľný pohyb výrobkov by bol prospešný pre hospodárske subjekty, ktoré by mohli svoje výrobky predávať na viacerých trhoch, ako aj pre spotrebiteľov, ktorí by mali prístup k širšiemu výberu.
1.3.

EHSV pripomína význam organizácie a vedenia registrov členských štátov týkajúcich sa spotrebných daní, pričom sa dodržiava právo na súkromie, pokiaľ ide o informácie vkladané do takýchto registrov a v nich spracovávané. Spracovanie takýchto údajov by nemalo presiahnuť rámec nevyhnutného a primeraného na účely ochrany legitímneho daňového záujmu členských štátov, a to v súlade so zásadou proporcionality podľa judikatúry Súdneho dvora Európskej únie.
4.11.

EHSV považuje za potrebné stanoviť zodpovednosť výrobcu, ktorá bude v súlade s podporou ekodizajnu, a najmä s podporou dizajnu batérií, ktorý uľahčí obnovu, repasovanie a opätovné použitie batérií. Táto potreba súvisí s druhotným využitím batérií, ktoré treba podporovať. V tomto ohľade sa javí ako nevyhnutné oddeliť skončenie životnosti batérií od skončenia životnosti prístrojov tak, že sa batériám štandardne nepripíše status odpadu, keď je prístroj, do ktorého sú zabudované, na konci svojej životnosti. Pri predpokladanom skončení životnosti batérie alebo prístroja, do ktorého sú zabudované, bude výrobca zodpovedný za preukázanie toho, že batéria musí dostať status odpadu. Bude to musieť dokázať prostredníctvom hodnotenia alebo skúšky vykonanej na batérii a písomne preukázať technickú nemožnosť opätovného použitia batérie pomocou obnovy alebo repasovania kompatibilného s podmienkami trhov, so zreteľom na súčasné technológie a odvetvia, ktoré by mohli slúžiť ako riešenie. Rovnako by sa popri pojme „skončení životnosti“ mal zaviesť aj pojem „skončenie použiteľnosti“ s cieľom podporiť opätovné použitie, obnovu alebo druhotné využitie a recykláciu batérií. Preto je potrebné, aby sa tieto nové subjekty a činnosti v novom nariadení zohľadnili.
4.10.

Keďže rezerva je úplne novým nástrojom a je takmer nemožné vyhodnotiť skutočný negatívny vplyv brexitu, EHSV navrhuje, aby sa v každom členskom štáte zriadil monitorovací výbor. Členmi výborov by mali byť zo zástupcovia sociálnych partnerov, mimovládnych organizácií a verejných inštitúcií zapojených do plnenia rezervy. Výbory by mali najmenej dvakrát ročne organizovať schôdze s cieľom zhodnotiť, ako rezerva prispieva k znižovaniu negatívneho vplyvu brexitu. Hlavným cieľom výborov by bolo vylúčiť potenciálne riziká, ktoré by sa mohli vyskytnúť v procese vykonávania, a zabezpečiť formálne zapojenie občianskej spoločnosti do procesu. Širšia (neorganizovaná) spoločnosť by mala byť informovaná o pokroku vo vykonávaní plánu a záverečná správa by mala obsahovať zhrnutie komunikačnej činnosti. V záujme ochrany rovnakých podmienok na jednotnom trhu by sa mala zabezpečiť koordinácia na úrovni EÚ a EHSV by mal byť spolu s Európskym parlamentom aktívne zapojený.
3.10.

Komisia svojím návrhom vložiť nový odsek 2a do článku 10a iba navrhuje, aby v prípade série prevádzkových intervalov pridelených na obdobie od 28. marca 2021 do 30. októbra 2021 mali leteckí dopravcovia nárok na rovnakú sériu prevádzkových intervalov v nasledujúcom príslušnom plánovacom období, pokiaľ využili 40 % prevádzkových intervalov v tejto sérii. To znamená, že dopravcovia budú musieť prevádzkovať aj neekonomické lety s extrémne nízkymi koeficientmi vyťaženia najmenej 40 % namiesto toho, aby boli schopní vrátiť tieto prevádzkové intervaly bez toho, aby hrozilo, že o ne prídu. Motivácia leteckých spoločností, aby lietali s takmer prázdnymi lietadlami, nie je v súlade s cieľom Komisie minimalizovať škodlivé účinky na životné prostredie. To by sa dalo napraviť, ak by letecké spoločnosti boli schopné vrátiť celú sériu prevádzkových intervalov, ak vedia, že dopyt po nich bude nízky (napr. v dňoch slabej premávky alebo mimo špičiek).
2.9.

V snahe neohroziť sociálne začlenenie a zabezpečiť, aby boli reakcie primerané, by bolo vhodné dbať na to, aby nedošlo k veľkému rozdielu, pokiaľ ide o vnímanie hrozby terorizmu v spoločnosti a skutočný rozsah hrozby, ako to možno pozorovať v niektorých členských štátoch. Zdôrazňuje sa tým význam výskumu a hodnotenia s cieľom zabrániť zavedeniu nástrojov, ktoré by mohli neopodstatnene ohroziť uplatňovanie základných práv. Bezpečnostné politiky sa môžu prispôsobiť len na základe preskúmania identifikovaných skutočných hrozieb a rizík založených na dôkazoch.
Ako už bolo uvedené, tieto návrhy sú krokom správnym smerom, keďže rozširujú úlohu Europolu, aby mohol reagovať na vyvíjajúcu sa situáciu, jeho práca sa však bude stále do veľkej miery opierať o činnosti a opatrenia členských štátov a o údaje zhromaždené vnútroštátnymi orgánmi presadzovania práva. EHSV sa preto domnieva, že by bolo nanajvýš vhodné uskutočniť nezávislé preskúmanie efektívnosti Europolu pri vykonávaní svojich úloh a činností (ktorá do značnej miery závisí aj od efektívnosti vnútroštátnych orgánov presadzovania práva). V rámci tohto preskúmania, ktoré by viedla malá skupina vysokopostavených pracovníkov justičných orgánov a členov policajného zboru vo výslužbe, by sa pozornosť zamerala aj na to, aký vplyv majú vnútroštátne postupy presadzovania práva a zber údajov na analýzy a posúdenia vypracované Europolom a ako zase ony vplývajú na činnosť vnútroštátnych orgánov presadzovania práva. Pri takomto preskúmaní by sa mali zohľadniť aj názory občianskej spoločnosti, sociálnych partnerov a príslušných zainteresovaných strán, najmä tých skupín a jednotlivcov, ktorých život by činnosti v oblasti presadzovania práva mohli neprávom alebo neodôvodnene zasiahnuť.
3.14.

V hodnoteniach z rokov 2016 a 2020 sa veľký význam pripisuje dovŕšeniu jednotného európskeho dopravného priestoru a v hodnotení z roku 2020 sa osobitne zdôrazňuje, že jednotný trh EÚ je veľkou hnacou silou nákladovo efektívnych zmien, a to najmä vrátane všeobecnej akceptácie technologických zmien, a poukazuje sa na to, že je to dôležité na podporu verejných a súkromných investícií do nich. V súvislosti s týmto vyhlásením EHSV považuje za prekvapujúce, že sa v stratégii Komisie pre udržateľnú a inteligentnú mobilitu do roku 2020 nevenuje väčšia pozornosť prepojeniu cieľov udržateľnosti a digitalizácie s jednotným trhom vrátane sociálnych aspektov a aspektov súdržnosti. Z podobných dôvodov vyjadruje poľutovanie nad tým, že hodnotenie v roku 2020 sa neskončilo pred prijatím rozhodnutia o novej stratégii. Bolo by to umožnilo využiť pri stanovovaní stratégie závery z hodnotenia.
2.6.

Podľa názoru EHSV majú pre plán kľúčový význam demografické a hospodárske dôsledky. Starnúce obyvateľstvo Európy je na jednej strane dôsledkom nízkej miery plodnosti a na druhej dlhšieho života ľudí, čo bude z dlhodobého hľadiska predstavovať aj výzvu pre systémy zdravotnej starostlivosti v celej EÚ. Je to spojené aj so zvyšovaním rizika vzniku rakoviny s vekom. Sú potrebné rozhodné opatrenia na zabezpečenie podmienok prispievajúcich k zachovaniu dobrého zdravotného stavu Európanov až do staroby. Opatrenia, ktoré sú načrtnuté v pláne, ako nový prístup k prevencii rakoviny, jej liečbe a starostlivosti, by mali tvoriť cestu k dosiahnutiu tohto cieľa. Plán by mal podliehať inventúre/doložke o preskúmaní každé dva roky a zahŕňať spoločné ukazovatele pre všetky členské štáty EÚ.
Dôkladná príprava kľúčových iniciatív Komisie je veľmi dôležitá. Tematický vývoj súladu by mal byť zároveň doplnený úvahami a analýzami založenými na charte, ktoré by sa mali sústrediť na rôzne hlavy a články štruktúrované vo výročnej správe. Jedným zo spôsobov, ako to dosiahnuť, by bolo zorganizovanie špeciálnych podujatí a vypracovanie správ o konkrétnych hlavách a článkoch, ktoré by boli otvorené príspevkom a poznatkom od NHRI, organizácií občianskej spoločnosti a obhajcov ľudských práv. To by umožnilo zhromaždiť podstatné poznatky o konkrétnych článkoch a právach, ktoré chránia, a vytvoriť si jasnejší obraz o celkovom vplyve práva a tvorby politiky EÚ na životy a práva širokej verejnosti.
4.2

EHSV oceňuje rozpočtový príspevok z rozpočtu EÚ vo výške takmer 10 miliárd EUR. Domnieva sa, že by sa mohol zvýšiť v niektorých kľúčových odvetviach s cieľom mobilizovať dôležité dodatočné zdroje zo súkromného sektora a rozpočtov členských štátov. Dohoda o viacročnom finančnom rámci z decembra 2020, ktorá sa týka 5 miliárd EUR, ktoré sa majú vyčleniť z NextGenerationEU na program Horizont Európa, by mala navýšiť financovanie spoločných podnikov pokrývajúcich odvetvia ťažko zasiahnuté pandémiou COVID-19 a tie, ktoré sa zaoberajú strategickými závislosťami. Článok 26 ods. 4 písm. b) by sa však mal zmeniť na znenie „finančné príspevky členov a prispievajúcich partnerov do spoločného podniku na prevádzkové náklady“.
4.9.

Ďalšou prekážkou jednotného trhu sú transakčné náklady spojené s účasťou na hospodárskej výmene. Transakčné náklady vznikajú v dôsledku rozdielov v informáciách, ktoré majú spotrebitelia a výrobcovia, a neúplnosti týchto informácií. To by mohla vyriešiť pokročilejšia metrológia, keď by kupujúci trávil menej času hľadaním tovaru, ak má istotu o kvalite kupovaného produktu. Štandardné, transparentné a plynulé meranie je jednoznačne potrebné, a to tak pre klientov/spotrebiteľov, ako aj pre podniky.